Diari Oficial de la Generalitat Valenciana


Sumari del DOGV 1078, del 05-06-1989 (1989/814048)

ORDRE de 5 de maig de 1989, de la Conselleria de Cultura, Educació i Ciència, de la Generalitat Valenciana, per la qual són convocades ajudes a la producció de llarg-metratges i series cinematogràfiques a la Comunitat Valenciana per a l'any 1989.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/05/(5)/dof/vci/html**

### Dades del document

Número de DOGV
:   1078

Data del DOGV
:   05-06-1989

Secció del DOGV
:   DISPOSICIONS GENERALS

Número del document
:   1989/814048


Data del document
:   05-05-1989

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 5 de maig de 1989, de la Conselleria de Cultura, Educació i Ciència de la Generalitat Valenciana, per la qual són convocades ajudes a la producció de llarg-metratges i sèries cinematrogàfiques a la Comunitat Valenciana per a l'any 1989.  
Per tal d'estimular i fomentar la producció cinematogràfica valenciana per al desenvolupament i la creació d'una autèntica indústria cinematogràfica a la Comunitat Valenciana, i atés que una de les mesures a adoptar-hi és la de fomentar aquesta cinematografia a partir de la concessió d'ajudes destinades al finançament de pel·lícules, d'acord amb els articles 2 i 31.4 de la Llei Orgànica de 5/1982 d?1 de juliol, per la qual s'aprova l?Estatut d?Autonomia de la Comunitat Valenciana, i fent ús de les atribucions que em confereix l'article 35 de la Llei 5/1983, de 30 de desembre de la Generalitat Valenciana, de Govern Valencià.  
ORDENE:  
Article únic  
Es Convoca la concessió d'ajudes a la producció de llargs-metratges i sèries cinematogràfiques valencianes i s'aproven les bases de la convocatòria, les quals s'inclouen com annex d'aquesta Ordre.  
DISPOSICIONS FINALS  
Primera  
El Director General de Patrimoni Cultural queda autoritzat a dictar les resolucions que requeresca l'aplicació i el desenvolupament del que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 5 de maig de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la concessió d'ajudes a la producció de llargs-metratges i sèries cinematogràfiques de la Comunitat Valenciana per a l'any 1989.  
1. Modalitats d'ajudes.  
Se concedirà un màxim de tres ajudes de fins a un 25% de l?import total de la producció, documentat com cal, a càrrec de l'aplicació 83.11.957.6.351.7 del pressupost per a 1989 de la Generalitat Valenciana. La Direcció General de Patrimoni Cultural, vist l?informe de la Comissió avaluadora, que amb caràcter consultiu serà designada amb aquesta finalitat, determinarà els tres projectes seleccionats i la quantia de les ajudes que hom concedirà.  
2. Requisits per a la concessió de les ajudes.  
1) Podran optar per aquestes ajudes els projectes presentats per productores registrades en el Registre Administratiu d'Empreses Cinematogràfiques de Producció de la Comunitat Valenciana, creat per Ordre de 20 de gener de 1987, de la Conselleria de Cultura, Educació i Ciència de la Generalitat valenciana.  
2) Cada empresa productora només podrà rebre una ajuda de les que preveu aquesta Ordre, dins de l?exercici econòmic esmentat.  
3) La participació de tècnics valencians en els projectes, la utilizació de serveis radicats a la Comunitat Valenciana, el rodatge en el territori d'aquesta, i que es faça ús del valencià en el llarg-metratge o sèrie, seran elements positius per a la valoració del projecte.  
4) En els casos de co-produciió, encara que siga amb organismes oficials o institucions públiques, l'ajuda que es concedirà mai no podrà superar el 25% de la participació de l?empresa privada valenciana.  
3. Sol·licituds.  
1) El termini de presentació de sol·licituds començarà el dia de la publicació d'aquesta Ordre en el Diari Oficial de la Generalitat Valenciana i es prolongarà durant els dos mesos següents.  
2) Anteriorment o simultàniament a la publicació de la documentació demanada per a sol·licitar l'ajuda, s'haurà de realitzar la inscripció de l?empresa peticionària en el Registre Administratiu d'Empreses Cinematogràfiques de Producció de la Comunitat Valenciana i la tramitació posterior de la sol·licitud queda supeditada a l'aportació de la inscripció de l'empresa en el susdit registre. En tot cas, no es cursarà cap sol·licitud que no vaja acompanyada per la fotocòpia d'inscripció en el Registre Administratiu d'Empreses Cinematogràfiques de Producció de la Comunitat Valenciana, o pel justificant d'haver iniciat els tràmits d'inscripció a l?esmentat Registre  
3) Les sol·licituds s'hauran de formalitzar d'acord amb el model que es proporcionarà en els Serveis Territorials d'Educació i Cultura de cada província, Navarro Reverter, 2. 46287 València. Telèfon: 7299290. Avda. del Mar, 23. 12072 Castelló de la Plana. Telèfon: 96/4232911. Carratalà, 47. 03388 Alacant. telèfon: 96/5100400, s'acompanyaran pels documents següents:  
a) Fotocòpia del DNI del sol·licitant.  
b) Fotocòpia d'inscripció en el Registre Administratiu d'Empreses Cinematogràfiques de Producció de la Comunitat Valenciana, justificant d'haver sol·licitat aquesta inscripció, tal com determinara el punt 3.2 d'aquest annex.  
c) Acreditació de posseir tots els drets sobre el guió i, s'escau, sobre l'obra literària en què es basa el projecte.  
d) Quatre exemplars dels documents següents, del projecte definitiu del llarg-meratge o sèrie:  
1) Guió literari.  
2) Pressupost (en model oficial).  
3) Pla de treball.  
4) Pla de finançament.  
e) Hom valorarà, si s'escau, la presentació del guió tècnic, i també de cartes de compromís amb personal tècnic y artístic, amb el qual es compta per a intervenir en el llarg-metratge o sèrie.  
4) La Direcció General de Patrimoni Cultural podrà sol·licitar a l?interessat que hi comparega personalment o que aporte els documents o la informació que considere necessaris per a l?estudi del projecte del llarg-metratge o sèrie.  
5) Si la sol·licitud no inclou totes les dades exigides o hi manca documentació acreditativa, s'instarà l?interessat perquè, dins del termini de deu dies, esmene aquestes mancances, amb l'advertiment que, altrament, la sol·licitud serà arxivada.  
6) Tota la documentació demanda es presentarà als Serveis Territorials d'Educació i Cultura, juntament amb la sol·licitud, o bé s'enviarà per qualsevol dels procediments que estableix l'article 66 de la Lleu de Procediment Administratiu.  
7) Els Serveis Territorials d'Educació i Cultura enviaran les sol·licituds d'ajuda amb l?informe corresponent a la Direcció General de Parimoni Cultural, la qual instruirà l?expedient escaient.  
4. Resolució de les sol·licituds.  
1) Per a l'avaluació dels projectes presentats pels sol·licitants es constituirà una Comissió integrada per l'Il·lm. Sr. Director General de Patrimoni Cultural, com a President; el Cap del Servei de Música, Teatre i Cinematografia, com a Secretari; i com a vocals, tres persones de prestigi reconegut en l'ambit de la cinematografia, nomenades per Resolució de l?Honorable Sr. Conseller de Cultura, Educació i Ciència.  
2) La Comissió té facultats per a realitzar, mitjançant els seus membres, totes les comprovacions que considere necessàries per a la millor avaluació dels projectes presentats.  
3) La Direcció General de Patrimoni Cultural, vist l?informe no vinculant de la Comissió avaluadora, adoptarà la Resolució que s'escaiga pel que fa als projectes seleccionats i a l?import de les ajudes, abans del primer d'agost de 1989.  
4) Una vegada que s'haja concedit la subvenció, l?interessat haurà de manifestar-ne l'acceptació dins d'un termini no superior a 15 dies comptadors a partir de la recepció de la notificació de l'adjudicació de l'ajuda.  
5) El pagament del 50% de la subvenció començarà a tramitarse a partir del moment en què el beneficiari en comunique l'acceptació i després de la presentació d'un aval bancari per l?import total de l'ajuda o de justificants de despeses del 50% de l'import total. l'altre 50% es farà efectiu a partir del moment en què es justifiquen despeses per l?import total de l'ajuda concedida i es complesquen les obligacions que s'especifiquen en el punt 5 d'aquest annex. En tot cas, la Conselleria de Cultura, Educació i Ciència de la Generalitat Valenciana facilitarà als interessats la documentació acreditativa de la concessió de l'ajuda que els calga per a tramitar els crédits bancaris que el finançament del llarg-meratge o sèrie requeresca.  
6) Els justificants de despeses de producció que l?interessat haurà d'aportar, segons que determina el punt anterior, són els següents:  
A)Quan les despeses que es tractarà de justificar siguen de personal tècnic i artístic, hom podrà presentar qualsevol dels documents següents:  
a) Còpia dels contractes laborals de les persones que intervenen en el llarg-metratge o sèrie.  
b) Rebuts de nòmines dels pagaments efectuats, corresponents i a les retribucions del personal contractat.  
c) Document que acredite l?ingrés a la Hisenda Pública de les i quantitats retingudes a compte de l?Impost sobre la Renda de les Persones Físiques, corresponents als contractes laborals formalitzats.  
d) Justificants que acrediten el pagament de les quotes de la Seguretat Social corresponents.  
B) Si les despeses que calga justificar corresponen a serveis, subministraments o qualsevol altres que no siguen de personal, s'hauran de presentar, per a cada una, factura o rebut a nom de la productora beneficària de la subvenció, on constarà el nom o la raó social del proveïdor.  
C) Tots els documents als quals fan referència els apartats anteriors hauran de dur el vist-i-plau del titular de l?empresa o del representant legal.  
5. Obligacions dels beneficiaris.  
1) El rodatge del llarg-metratge o sèrie d'haver iniciat abans que hagen trascorregut sis mesos a partir de la percepció d'altres ajudes pendents, necessàries per a la realització definitiva, aconsellen una moratòria que caldrà estudiar en cada cas. La productora informarà regularment i de forma directa a la Conselleria de Cultura, Educació i Ciència de la Generalitat Valenciana de totes les incidències que puguen sorgir en la preparació del llarg-metratge o sèrie objecte d'ajuda.  
2) Serà obligació dels beneficiaris d'aquestes ajudes reflectir en els títols de crèdit i la publicitat del llarg-meratge o sèrie, el suport en la producció rebut de la Conselleria de Cultura, Educació i Ciència de la Generalitat Valenciana.  
3) Igualment serà obligatori el dipòsit d'una còpia del llarg-metratge o sèrie, en el format original i en perfectes condicions tècnique, i també un exemplar del guió de rodatge, amb destinació a la Filmoteca de la Generalitat Valenciana.  
4) La percepció de la subvenció requerirà, a més, de l'autorització fefaent i prèvia del titular dels drets d'explotació de la pel·lícula, perquè la Conselleria de Cultura, Educació i Ciència puga fer-ne ús en la seua política de promoció a la cinematografía valenciana en l?exterior.  
5) L'incompliment de qualsevol dels requisits estipulats en aquesta convocatòria, i la infracció provada d'algun dels requisits farà nu.la la concessió de l'ajuda i obligarà al reemborsament de les quantitats percebudes.


Còpia Permalink ELI